**Útgáfuáætlun Arion banka árið 2020**

**Sértryggð skuldabréf**

* Stefnt er að því að heildarútgáfa sértryggðra skuldabréfa verði um 15-20 ma.kr. á árinu 2020.
* Útboð sértryggðra skuldabréfa verða með reglubundnum hætti. Útboðsdagar ráðast af markaðsaðstæðum hverju sinni en þau verða að jafnaði fyrsta miðvikudag hvers mánaðar og verða útboð tilkynnt í fréttaveitu Nasdaq Iceland.
* Áhersla verður á seljanleika sértryggðra skuldabréfa, en Landsbankinn, Íslandsbanki og Kvika banki eru viðskiptavakar sértryggðra skuldabréfa. Viðskiptavakar hafa aðgang að verðbréfalánum.

**Víxlar**

Arion banki hyggur ekki á víxlaútgáfu á árinu

**EMTN og önnur fjármögnun**

* Bankinn mun ráðast í útgáfu markflokks af Euro Medium Term Note (EMTN) skuldaramma bankans um miðbik eða seinni hluta þessa árs, en slík útgáfa er að jafnaði EUR 300-500 milljónir að stærð Bankinn mun einnig gefa út smærri útgáfur í norskum eða sænskum krónum og/eða í öðrum myntum eftir því sem markaðsaðstæður leyfa.
* Arion banki stefnir að útgáfu á skuldabréfum sem telja til víkjandi eiginfjárþáttar 1 á árinu. Fjárhæð slíkrar útgáfu verður að öðru óbreyttu á bilinu 12-15 milljarðar króna
* Arion banki hefur fullnýtt rými til útgáfu skuldabréfa sem teljast til eiginfjárþáttar 2 og verður ekki um frekari útgáfu að ræða á slíkum skuldbréfum á árinu 2020
* Arion banki stefnir að því að auka fjölbreytni í fjármögnun. Bankinn mun skoða aðra fjármögnunarkosti og fjölga fjármögnunarleiðum sé það hagfellt fyrir bankann. Kemur því til greina að gefa út óveðtryggð skuldabréf, sértryggð skuldabréf og/eða önnur veðtryggð skuldabréf í erlendum myntum eða íslenskum krónum sé eftirspurn eftir slíku hjá fjárfestum. Upphæðir og tímasetningar slíkrar fjármögnunar fer eftir markaðsaðstæðum og viðtökum fjárfesta almennt.

Arion banki áskilur sér rétt til að breyta þessari áætlun, þ.m.t. fella niður, fjölga eða breyta útboðs-dögum, breyta áætlaðri útgáfufjárhæð og gera aðrar breytingar eins og þörf er á, án fyrirvara.